Okresná prokuratúra Trnava 
Vajanského 22, 918 67 Trnava 1 	

Sp. zn. : 3 Pv 596/11/2207	Trnava, 27.9.2012
EEČ : 2-21-72-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 2 písmeno a, odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:

·	dňa 14.08.2012 vyhlásil, že spáchal skutok spočívajúci v tom, že 
dňa 21.09.2011 v čase o 06:55 hod. viedol motorové vozidlo zn. Jeep Cherokee, EČ: GL940AK, po ul. Diaľničná cesta v Trnave - časť Modranka v smere na obec Zavar tým spôsobom, že pri odbočovaní doľava nedal prednosť oproti idúcemu vozidlu zn. Fiat Brava, EČ: TT443CV, ktoré viedol vodič XXXXX, čím porušil ustanovenie § 19 odsek 4 zákona č. 8/2009 Z. z. o cestnej premávke a o zmene a doplnení niektorých zákonov, v dôsledku čoho došlo k zrážke oboch vozidiel ich prednými časťami, pričom XXXXX utrpel zranenia, a to otvorenú zlomeninu jabĺčka vpravo, otras mozgu, pomliaždenie tváre vyžadujúce si liečbu v spojení s práceneschopnosťou v trvaní od 21.09.2011 do 16.01.2012.

·	urobil iné opatrenia na náhradu škody - dňa 30.09.2011 nahlásil poistnú udalosť poisťovni Kooperativa poisťovňa, a.s., XXXXX Group, Bratislava
 
·	dňa 06.08.2012 zložil na depozitný účet Krajskej prokuratúry Trnava peňažnú sumu vo výške 170,- €, určenú na všeobecne prospešné účely, z toho 50% pre Detský domov Opora, 922 07 Pečeňady 66 a 50% na peňažnú pomoc obetiam trestnej činnosti, 

a vzhľadom na povahu a závažnosť spáchaného činu, na mieru akou bol trestaný činom dotknutý verejný záujem, na osobu obvineného a na jeho osobné a majetkové pomery  možno považovať takýto spôsob rozhodnutia za dostačujúci.

II.

Podľa ustanovenia § 215 odsek 1 písmeno g) s poukazom na § 220 ods. 1 Trestného poriadku

trestné stíhanie proti obvinenému XXXXX, nar. XXXXX v Gelnici, trvale bytom Švendlár č. 49, okres XXXXX, ktorému bolo uznesením vyšetrovateľa PZ Okresného riaditeľstva PZ v Trnave, odbor kriminálnej polície, sp.zn. ČVS:ORP-644/1-OVK-TT-2012,  zo dňa 15.05.2012 podľa § 206 odsek 1 Trestného poriadku vznesené obvinenie pre prečin ublíženia na zdraví podľa § 157 odsek 1, odsek 2 písmena a) Trestného zákona na tom skutkovom základe, že  
dňa 21.09.2011 v čase o 06:55 hod. viedol motorové vozidlo zn. Jeep Cherokee, EČ: GL940AK, po ul. Diaľničná cesta v Trnave - časť Modranka v smere na obec Zavar tým spôsobom, že pri odbočovaní doľava nedal prednosť oproti idúcemu vozidlu zn. Fiat Brava, EČ: TT443CV, ktoré viedol vodič XXXXX, čím porušil ustanovenie § 19 odsek 4 zákona č. 8/2009 Z. z. o cestnej premávke a o zmene a doplnení niektorých zákonov, v dôsledku čoho došlo k zrážke oboch vozidiel ich prednými časťami, pričom XXXXX utrpel zranenia, a to otvorenú zlomeninu jabĺčka vpravo, otras mozgu, pomliaždenie tváre vyžadujúce si liečbu v spojení s práceneschopnosťou v trvaní od 21.09.2011 do 16.01.2012.

z a s t a v u j e m.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Okresný dopravný inšpektorát v Trnave pod spisovou značkou ORP-DI-TT-194/2011.
dňa 21.09.2011 v čase o 06:55 hod. viedol motorové vozidlo zn. Jeep Cherokee, EČ: GL940AK, po ul. Diaľničná cesta v Trnave - časť Modranka v smere na obec Zavar tým spôsobom, že pri odbočovaní doľava nedal prednosť oproti idúcemu vozidlu zn. Fiat Brava, EČ: TT443CV, ktoré viedol vodič XXXXX, čím porušil ustanovenie § 19 odsek 4 zákona č. 8/2009 Z. z. o cestnej premávke a o zmene a doplnení niektorých zákonov, v dôsledku čoho došlo k zrážke oboch vozidiel ich prednými časťami, pričom XXXXX utrpel zranenia, a to otvorenú zlomeninu jabĺčka vpravo, otras mozgu, pomliaždenie tváre vyžadujúce si liečbu v spojení s práceneschopnosťou v trvaní od 21.09.2011 do 16.01.2012.

Odôvodnenie: 
Uznesením povereného príslušníka PZ Okresného riaditeľstva PZ v Trnave, Okresného dopravného inšpektorátu sp. zn. ČVS:ORP- DI-TT-194/2011 zo dňa 01.11.2011 bolo podľa § 199 odsek 1 Trestného poriadku začaté trestné stíhanie pre prečin ublíženia na zdraví podľa § 158 Trestného zákona a následne uznesením rovnakej sp. zn. zo dňa 24.02.2012 bolo podľa § 206 odsek 1 Trestného poriadku vznesené obvinenie XXXXX pre prečin ublíženia na zdraví podľa § 158 Trestného zákona. Uznesenie o vznesení obvinenia bolo prokurátorkou Okresnej prokuratúry Trnava zrušené dňa 05.03.2012 z dôvodu nezákonnosti. Následne bolo uznesením vyšetrovateľa PZ Okresného riaditeľstva PZ, odboru kriminálnej polície sp. zn. ČVS: ORP-644/1-OVK-TT-2012 zo dňa 15.05.2012 podľa § 206 odsek 1 Trestného poriadku vznesené obvinenie XXXXX pre prečin ublíženia na zdraví podľa § 157 odsek 1, odsek 2 písmena a) Trestného zákona na tom skutkovom základe, ako je to uvedené vo výrokovej časti tohto uznesenia.

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Podľa § 225 Trestného poriadku práva poškodeného podľa § 220 neprislúchajú tomu, na koho prešiel nárok na náhradu škody; to neplatí, ak ide o dedičov poškodeného.

	Po preskúmaní spisového materiálu vzťahujúceho sa na predmetnú trestnú vec som zistila, že obvinený XXXXX svojim konaním popísaným vo výrokovej časti tohto uznesenia naplnil znaky skutkovej podstaty prečinu ublíženia na zdraví podľa § 157 odsek 1, odsek 2 písmena a) Trestného zákona, za ktorý zákon ustanovuje trest odňatia slobody na jeden až päť rokov, teda jeho horná hranica neprevyšuje hranicu uvedenú v ustanovení § 220 odsek 1 Trestného poriadku.

Obvinený pri svojom výsluchu pred vyšetrovateľom PZ ako aj  pri vykonaní mediácie dňa 14.08.2012 pred probačným a mediačným úradníkom Okresného súdu v Trnave slobodne, vážne a určito vyhlásil, že spáchal skutok, za ktorý je stíhaný a svoje protiprávne konanie oľutoval.
	
Obvinený XXXXX urobil iné opatrenia na náhradu škody, keď v zmysle poistnej zmluvy s poisťovňou Kooperativa poisťovňa, a.s., XXXXX Group, Bratislava ohlásil predmetnú poistnú udalosť a poisťovni následne poskytol potrebnú súčinnosť. Poisťovňou  bola poškodenému XXXXX vyplatená suma 1043,- € titulom škody na vozidle, suma 45,76,- € titulom náhrady cestovných nákladov a nákladov na liečenie, suma 1769,- € titulom bolestného, suma 347,08,- € titulom straty na zárobku a suma 13,28,- € titulom poplatku za posudok, ktorá mu vznikla dopravnou nehodou.

Pri vykonaní mediácie poškodený uviedol, že so schválením zmieru s XXXXX súhlasí, neuplatnil si nárok na náhradu škody, nakoľko mu bola škoda v plnej výške uhradená cestou zákonného poistenia obvineného.

	Obvinený nebol doposiaľ súdne trestaný a nemá žiaden záznam o priestupku.

Dňa 06.08.2012 zložil na depozitný účet Krajskej prokuratúry Trnava peňažnú sumu vo výške 170,- €, určenú na všeobecne prospešné účely, z toho 50% pre Detský domov Opora, 922 07 Pečeňady 66 a 50% na peňažnú pomoc obetiam trestnej činnosti. Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru je dostačujúce.  

S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marcela Schmidtová
prokurátorka